CELEX: 31992R3200
Language: el
Date: 1992-10-27 00:00:00
Title: Κανονισμός (ΕΟΚ) αριθ. 3200/92 του Συμβουλίου της 27ης Οκτωβρίου 1992 για την τροποποίηση του κανονισμού (ΕΟΚ) αριθ. 2390/89 για τους γενικούς κανόνες εισαγωγής οίνων, χυμών και γλευκών σταφυλιών

Avis juridique important

|

31992R3200

Κανονισμός (ΕΟΚ) αριθ. 3200/92 του Συμβουλίου της 27ης Οκτωβρίου 1992 για την τροποποίηση του κανονισμού (ΕΟΚ) αριθ. 2390/89 για τους γενικούς κανόνες εισαγωγής οίνων, χυμών και γλευκών σταφυλιών  

Επίσημη Εφημερίδα αριθ. L 319 της 04/11/1992 σ. 0001 - 0001 Φινλανδική ειδική έκδοση: Κεφάλαιο 3 τόμος 45 σ. 0148  Σουηδική ειδική έκδοση: Κεφάλαιο 3 τόμος 45 σ. 0148 

ΚΑΝΟΝΙΣΜΟΣ (ΕΟΚ) αριθ. 3200/92 ΤΟΥ ΣΥΜΒΟΥΛΙΟΥ  της 27ης Οκτωβρίου 1992  για την τροποποίηση του κανονισμού (ΕΟΚ) αριθ. 2390/89 για τους γενικούς κανόνες εισαγωγής οίνων, χυμών και γλευκών σταφυλιώνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,   Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), και ιδίως το άρθρο 70 παράγραφος 2,  την πρόταση της Επιτροπής,  Εκτιμώντας ότι το άρθρο 1 παράγραφος 2 και το άρθρο 2 του κανονισμού (ΕΟΚ) αριθ. 2390/89 (2) προβλέπουν διευκολύνσεις εισαγωγής για τα αμπελοοινικά προϊόντα καταγωγής τρίτων χωρών που προσφέρουν ιδιαίτερες εγγυήσεις όσον αφορά τη βεβαίωση καταγωγής και  συμφωνίας καθώς και το δελτίο αναλύσεως- ότι το άρθρο 3 παράγραφος 2 του ιδίου κανονισμού περιορίζει τις εν λόγω διευκολύνσεις σε δοκιμαστική περίοδο που λήγει στις 31 Οκτωβρίου 1992- ότι, λαμβάνοντας υπόψη τις αναγκαίες προθεσμίες για την εξέταση της  εφαρμογής του μελλοντικού καθεστώτος, θα πρέπει να παραταθεί κατά έξι μήνες η προαναφερθείσα περίοδος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 3 παράγραφος 2 του κανονισμού (ΕΟΚ) αριθ. 2390/89, η ημερομηνία "31 Οκτωβρίου 1992" αντικαθίσταται από την ημερομηνία "30 Απριλίου 1992".  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Νοεμβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 27 Οκτωβρίου 1992. Για το Συμβούλιο  Ο Πρόεδρος  J. GUMMER   (1) ΕΕ αριθ. L 84 της 27. 3. 1987, σ. 1. Κανονισμός που τροποποιήθηκε τελευταία από τον κανονισμό (ΕΟΚ) αριθ. 1576/92 (ΕΕ αρι. L 180 της 1. 7. 1992, σ. 27). (2) ΕΕ αριθ. L 232 της 9. 8. 1989, σ. 7. Κανονισμός που τροποποιήθηκε τελευταία από  τον κανονισμό (ΕΟΚ) αριθ. 1335/92 (ΕΕ αριθ. L 145 της 27. 5. 1992, σ. 6).